ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
প্রধানমন্ত্রী আগামীকাল কেন্দ্রীয় স্বাস্থ্য ও পরিবার কল্যাণ মন্ত্রকের বাজেট পরবর্তী ওয়েবিনারের সূচনা করবেন
নয়াদিল্লি, ২৫ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী আগামীকাল সকাল ১০টায় কেন্দ্রীয় স্বাস্থ্য ও পরিবার কল্যাণ মন্ত্রকের বাজেট পরবর্তী ওয়েবিনারের সূচনা করবেন। ওয়েবিনারে আয়ুষ্মান ভারত ডিজিটাল মিশন, ই-সঞ্জিবনী এবং টেলিমেন্টাল হেলথ কর্মসূচি – এই ৩টি বিষয়ের উপর আলোচনা সভার আয়োজন করা হয়েছে।
স্বাস্থ্য ক্ষেত্রে সরকারের বিভিন্ন উদ্যোগকে এগিয়ে নিয়ে যাওয়ার জন্য সংশ্লিষ্ট সব পক্ষকে যুক্ত করার উদ্দেশ্যেই এই ওয়েবিনারের আয়োজন করা হয়েছে। ওয়েবিনারে সংশ্লিষ্ট সকলের সঙ্গে আলাপ-আলোচনা সহ স্বাস্থ্য ও পরিবার কল্যাণ মন্ত্রক, নীতি আয়োগ, শিল্প সংস্থা, স্টার্টআপ, শিক্ষা প্রতিষ্ঠানের সঙ্গে যুক্ত ব্যক্তিরা বক্তব্য রাখবেন। এই ওয়েবিনারের পৌরোহিত্য করবেন কেন্দ্রীয় স্বাস্থ্য ও পরিবার কল্যাণ মন্ত্রী ডঃ মনসুখ মান্ডভিয়া এবং কেন্দ্রীয় আয়ুষ মন্ত্রী শ্রী সর্বানন্দ সোনোয়াল।
আয়ুষ্মান ভারত ডিজিটাল মিশন : নীতি আয়োগের সদস্য ডঃ ভি কে পল ওয়েবিনারের এই পর্বটির পরিচালনা করবেন। নারায়ণ হেলথ – এর চেয়ারম্যান ডাঃ দেবী শেঠী সহ বিশিষ্ট ব্যক্তিরা এই অনুষ্ঠানে বক্তব্য রাখবেন।
জাতীয় টেলিমেডিসিন উদ্যোগ ও ই-সঞ্জিবনী : ওয়েবিনারের এই পর্বটির পরিচালনা করবেন পিএইচএফআই – এর সভাপতি অধ্যাপক কে শ্রীনাথ রেড্ডি। স্বাস্থ্য ও পরিবার কল্যাণ মন্ত্রকের যুগ্মসচিব শ্রী লব আগরওয়াল, ই-সঞ্জিবনীর বিষয়টি তুলে ধরবেন।
টেলিমেন্টাল হেলথ কর্মসূচি : নিমহ্যান্সের অধিকর্তা ডাঃ প্রতিমা মূর্তি ওয়েবিনারের এই পর্বটির পরিচালনার দায়িত্বে থাকবেন। স্বাস্থ্য ও পরিবার কল্যাণ মন্ত্রকের আওতাধীন জাতীয় স্বাস্থ্য মিশনের আধিকারিক শ্রী বিকাশ শীল এ বিষয়ে বক্তব্য রাখবেন।
প্রধানমন্ত্রীর ভাষণটি ডিডি নিউজে সরাসরি সম্প্রচারিত হবে।
CG/SS/SB
(Visitor Counter : 138
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১৯ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৭৫ কোটি ৩ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ২ লক্ষ ৫৩ হাজার ৭৩৯।
দেশে সুস্পষ্টভাবে করোনায় আক্রান্তের হার বর্তমানে ০.৫৯ শতাংশ।
সুস্থতার হার বর্তমানে ৯৮.২১ শতাংশ।
দেশে গত ২৪ ঘণ্টায় সুস্থ হয়েছেন ৬০ হাজার ২৯৮ জন। এর ফলে, মোট সুস্থতার সংখ্যা ৪ কোটি ২০ লক্ষ ৩৭ হাজার ৫৩৬।
দেশে গত ২৪ ঘণ্টায় নতুন করে আক্রান্ত ২২ হাজার ২৭০ জন।
দৈনিক-ভিত্তিতে আক্রান্তের হার ১.৮০ শতাংশ।
সাপ্তাহিক-ভিত্তিতে আক্রান্তের হার ২.৫০ শতাংশ।
এ পর্যন্ত নমুনা পরীক্ষা করা হয়েছে ৭৫ কোটি ৮১ লক্ষ; গত ২৪ ঘণ্টায় নমুনা পরীক্ষা হয়েছে ১২ লক্ষ ৩৫ হাজার ৪৭১টি।
CG/BD/DM/
(Visitor Counter : 88
প্রধানমন্ত্রীরদপ্তর
হিমাচল প্রদেশের প্রাক্তন মুখ্যমন্ত্রী শ্রী বীরভদ্র সিং-এর প্রয়াণে প্রধানমন্ত্রী শোক প্রকাশ
নয়াদিল্লি, ০৮ জুলাই, ২০২১
প্রধানমন্ত্রী শ্রী নরেন্দ্র মোদী হিমাচল প্রদেশের প্রাক্তন মুখ্যমন্ত্রী শ্রী বীরভদ্র সিং-এর প্রয়াণে গভীর শোক প্রকাশ করেছেন।
এক ট্যুইটে প্রধানমন্ত্রী বলেছেন, “সুদীর্ঘ রাজনৈতিক জীবনে বীরভদ্র সিংজী'র ছিল প্রশাসনিক ও আইন বিষয়ে গভীর অভিজ্ঞতা। তিনি হিমাচল প্রদেশের জন্য এবং রাজ্যবাসীর কল্যাণে গুরুত্বপূর্ণ ভূমিকা পালন করেছেন। তাঁর প্রয়াণে দুঃখিত। তাঁর পরিবার ও সমর্থকদের প্রতি আমার সমবেদনা। ওম শান্তি”!
CG/BD/SB
(Visitor Counter : 111
রাষ্ট্রপতিরসচিবালয়
রাষ্ট্রপতি রামনাথ কোবিন্দের চিলি সফর
নয়াদিল্লি, ০২ এপ্রিল, ২০১৯
তিন দেশ সফরের শেষ পর্যায়ে রাষ্ট্রপতি রামনাথ কোবিন্দ চিলি সফর করেন। গত শনিবার ৩০শে মার্চ সন্ধ্যায় তিনি চিলি পৌঁছান। পরের দিন রাষ্ট্রপতি স্যান্টিয়াগোয় পাবলো নেরুদা মিউজিয়াম পরিদর্শন করেন। গান্ধীজি ভারতে প্রথম দেশীয় ফাউন্টেন পেন তৈরিতে যে পরিবারকে উৎসাহিত করেছিলেন তাদের তৈরি একটি বিশেষ পেন মিউজিয়ামে দান করেন রাষ্ট্রপতি। চিলিতে ভারতীয় রাষ্ট্রদূত অনিতা নায়ারের উদ্যোগে আয়োজিত সেদেশে বসবাসকারী ভারতীয় সম্প্রদায়ের এক অনুষ্ঠানেও যোগ দেন তিনি। অনুষ্ঠানে ভারতের উন্নয়ন ও প্রগতির বিভিন্ন দিক তুলে ধরে রাষ্ট্রপতি এই কর্মযজ্ঞে অনাবাসী ভারতীয়দের সামিল হওয়ার আহ্বান জানান।
পরে রাষ্ট্রপতি মনুমেন্টো আল লিবারটাডোর জেনারেল বেরনারডো ও’ হিগনিস স্হান পরিদর্শন করেন। চিলির রাষ্ট্রপতি স্যাবেস্টিয়ান পিনেরা রাষ্ট্রপতি ভবণ ‘লা মোনেডা’য় রাষ্ট্রপতি রামনাথ কোবিন্দকে আনুষ্ঠানিক অভ্যর্থনা জানান। সেদেশের রাষ্ট্রপতির সঙ্গে দ্বিপাক্ষিক বৈঠক করেন শ্রী কোবিন্দ। দুই দেশের মধ্যে বাণিজ্যিক সম্পর্ক নিয়ে আলোচনা হয়। ভারতীয়দের বৈধ আমেরিকার ভিসা থাকলে চিলিতে অবাধে যাতায়াতের সুবিধা মিলবে বলে চিলি ঘোষনা করে। দ্বিপাক্ষিক বৈঠকে চিলির রাষ্ট্রপতি পুলওয়ামায় জঙ্গি হামলার তীব্র নিন্দা করেন। সন্ত্রাস মোকাবিলায় ভারত ও চিলি একযোগে কাজ করবে বলে জানান শ্রী কোবিন্দ। যুদ্ধক্ষেত্র এবং শান্তি রক্ষায় দুই দেশের সেনা একসঙ্গে প্রশিক্ষণ নেবে বলে সিদ্ধান্ত নেওয়া হয়। পাশাপাশি মেক ইন ইন্ডিয়া কর্মসূচির অঙ্গ হিসেবে দুই দেশ একযোগে সমরাস্ত্রও তৈরি করবে। পরে দু-দেশের রাষ্ট্রপতি ভারত ও চিলির মধ্যে তিনটি সমঝোতাপত্র স্বাক্ষরিত হয়।
এরপর রাষ্ট্রপতি স্যান্টিয়াগোয় ভারত-চিলি বাণিজ্য সম্মেলনে যোগ দেন। তিনি বলেন, চিলি শুধু ভারতের বাণিজ্যিক বন্ধুই নয়, ল্যাটিন আমেরিকায় প্রবেশের অন্যতম পথও। শক্তিশালী অর্থনীতি গড়ে তুলতে দুই দেশ একে অপরের সহযোগিতায় কাজ করবে বলেও জানান রাষ্ট্রপতি। ভারতের পরিকাঠামো ক্ষেত্রে বিনিয়োগের জন্য আহ্বান জানান তিনি।
চিলি বিশ্ববিদ্যালয়ের অনুষ্ঠানেও যোগ দেন রাষ্ট্রপতি । ‘যুবদের জন্য গান্ধী’ শীর্ষক বিষয়ের ওপর বক্তব্য রাখেন তিনি। ভাষণেরাষ্ট্রপতি বলেন, সকল সংস্কৃতির মধ্যে মহাত্মা গান্ধী বিরাজমান। গান্ধীজি সব ধর্মের সঙ্গেই প্রাসঙ্গিক। প্রকৃতির সঙ্গে সুসম্পর্ক বজায় রেখে জাতির জনক যে বিশ্বশান্তি ও ভালোবাসার বার্তা দিয়েছেন তা আজও প্রাসঙ্গিক। রাষ্ট্রপতি বলেন, গান্ধীজির আদর্শে পূর্ব থেকে পশ্চিম সকলেই অনুপ্রাণিত।
চিলি সফর শেষে রাষ্ট্রপতি সোমবার পয়লা এপ্রিল দেশে ফেরার জন্য কেপটাউনের উদ্দেশে রওনা হন। ফেরার পথে কেপটাউনেও ভারতীয় সম্প্রদায়ের এক অনুষ্ঠানে যোগ দেন তিনি।
CG/SS/NS
(Visitor Counter : 117
প্রধানমন্ত্রীরদপ্তর
প্রধানমন্ত্রী আগামী ১০ ডিসেম্বর নতুন সংসদ ভবনের ভিত্তিপ্রস্তর স্থাপন করবেন
নতুন দিল্লী, ৯ ডিসেম্বর, ২০২০
প্রধানমন্ত্রী শ্রী নরেন্দ্র মোদী আগামী ১০ ডিসেম্বর নতুন দিল্লির সংসদ মার্গে নতুন সংসদ ভবনের ভিত্তিপ্রস্তর স্থাপন করবেন। নতুন এই সংসদ ভবন হবে আত্মনির্ভর ভারতের একটি উল্লেখযোগ্য অংশ। যেখানে দেশের স্বাধীনতার পর প্রথমবারের মতো জনসংসদ হিসেবে গঠনের এক যুগান্তকারী সুযোগ হবে। যা নতুন ভারতের চাহিদা ও আশা আকাঙ্খার সঙ্গে সঙ্গতি রেখে ২০২২ সালে স্বাধীনতা দিবসের ৭৫ তম বার্ষিকীতে স্মরণীয় হয়ে উঠবে।
নতুন সংসদ ভবনটি অত্যাধুনিক ও উন্নতমানের হবে। বর্তমান সংসদ ভবন সংলগ্ন ত্রিভুজাকৃতির ভবন হিসেবে গড়ে উঠবে যেখানে থাকবে অবিচ্ছেদ্য সুরক্ষা ব্যবস্থা। প্রস্তাবিত নতুন ভবনের লোকসভা কক্ষ বর্তমান কক্ষের চেয়ে তিনগুণ বৃহৎ এবং রাজ্যসভার কক্ষও যথেষ্ট বড় মাপের হবে। নতুন ভবনের অভ্যন্তরীণ অংশগুলিতে ভারতীয় সংস্কৃতি এবং আঞ্চলিক শিল্প, কারুশিল্প প্রভৃতি বৈচিত্র্য তুলে ধরা হবে। এর পাশাপাশি একটি কেন্দ্রীয় সাংবিধানিক গ্যালারি গড়ে তোলা হবে যেখানে জনসাধারণের প্রবেশাধিকার থাকবে।
নতুন সংসদ ভবন নির্মাণে পরিবেশ বান্ধব এবং আধুনিক প্রযুক্তির ব্যবহারের ওপর গুরুত্ব দেওয়া হবে। এরমধ্যে উচ্চমানের শব্দ এবং অডিও-ভিস্যুয়াল সুবিধাগুলি বজায় রাখা হবে। থাকবে আরামদায়ক আসনের ব্যবস্থা। এর রক্ষণাবেক্ষণ এবং পরিচালনা সহজভাবে করার জন্য সেইভাবেই নকশা তৈরি করা হয়েছে।
ভিত্তিপ্রস্তর স্থাপন অনুষ্ঠানে লোকসভার অধ্যক্ষ শ্রী ওম বিড়লা, সংসদীয় বিষয়ক মন্ত্রী শ্রী প্রহ্লাদ ভেঙ্কটেশ যোশী, আবাসন মন্ত্রকের স্বাধীন দায়িত্বপ্রাপ্ত রাষ্ট্রমন্ত্রী হরদীপ সিং পুরি, রাজ্যসভার ডেপুটি চেয়ারম্যান শ্রী হরিবংশ নারায়ণ সিং সহ প্রায় দুশজন অভ্যাগত উপস্থিত থাকবেন। এঁদের মধ্যে রয়েছেন বিভিন্ন দপ্তরের মন্ত্রী, সাংসদ এবং দূতাবাসগুলির প্রতিনিধিরা। ভিত্তিপ্রস্তর স্থাপন অনুষ্ঠান ওয়েব কাস্টিং এর মাধ্যমে সরাসরি সম্প্রচারের ব্যবস্থা করা হয়েছে।
কেন্দ্রীয়মন্ত্রিসভা
অনিন্ত্রিত আমানত প্রকল্প বিল ২০১৯ বাতিল করার প্রস্তাবে মন্ত্রিসভার সায়
সংসদের আগামী অধিবেশনেই বিলটি পেশ করা হবে
নয়াদিল্লি, ১০ জুলাই,, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে অনিন্ত্রিত আমানত প্রকল্প বিল ২০১৯ বাতিল করার প্রস্তাব মঞ্জুর করা হয়েছে। অনিন্ত্রিত আমানত প্রকল্প অধ্যাদেশ ২০১৯এর পরিবর্তে এই বিলটি আনা হয়েছে। উল্লেখ করা যেতে পারে, ২০১৯এর ২১শে ফেব্রুয়ারি অনিন্ত্রিত আমানত প্রকল্প বিল সম্পর্কে অধ্যাদেশ জারি করা হয়েছিল। সংসদের আগামী অধিবেশনেই অনিন্ত্রিত আমানত প্রকল্প বিল ২০১৯ পেশ করার বিষয়ে মন্ত্রিসভার সম্মতি পাওয়া গেছে।
নতুন এই বিলটি দেশে বেআইনীভাবে অর্থলগ্নি সংক্রান্ত কাজকর্মের মোকাবিলায় গুরুত্বপূর্ণ ভূমিকা নেবে। বেআইনী অর্থলগ্নি সংক্রান্ত বর্তমানে চালু নিয়মনীতিতে নিয়ন্ত্রণমূলক ফাঁকফোকর ছাড়াও কঠোর প্রশাসনিক পদক্ষেপ গ্রহণের ক্ষেত্রে ঘাটতি রয়েছে। নতুন বিলটি আইনে পরিণত হলে দরিদ্র মানুষের কষ্টার্জিত অর্থ সঞ্চয়ের ক্ষেত্রে আরও সুরক্ষাপ্রদান সম্ভব হবে।
CG/BD/NS
(Visitor Counter : 93
তথ্যওসম্প্রচারমন্ত্রক
বিশ্ব তামাক বর্জন দিবস উদযাপন উপলক্ষে পিআইবি আধিকারিকরা কার্যালয় চত্ত্বরে তামাক ব্যবহার থেকে বিরত থাকার শপথ নিলেন
কলকাতা, ৩১ মে, ২০১৯
প্রেস ইনফরমেশন ব্যুরো কলকাতা আঞ্চলিক কার্যালয়ে আজ বিশ্ব তামাক বর্জন দিবস উদযাপন উপলক্ষে এক অনুষ্ঠানের আয়োজন করা হয়। এই অনুষ্ঠানে কার্যালয়ের আধিকারিক ও কর্মীরা তামাক ব্যবহার থেকে বিরত থাকার শপথ গ্রহণ করেন। শপথ অনুষ্ঠানে তথ্য ও সম্প্রচার মন্ত্রকের প্রকাশন বিভাগ এবং সিবিএফসি-র আধিকারিক ও কর্মীরাও অংশ নেন। পিআইবি কলকাতার নির্দেশক শ্রী চিন্ময় চক্রবর্তী শপথ বাক্য পাঠ করেন। অনুষ্ঠানে ধুমপান এবং তামাকজাত পণ্য ব্যবহারের ফলে পরিবেশের যে ক্ষতি হচ্ছে, তা নিয়ে বিশেষ আলোচনা হয়।
উল্লেখ করা যেতে পারে পিআইবি কলকাতা কার্যালয় ভবণের বিভিন্ন তলায় এবং অন্যান্য অংশে ধুমপান এবং তামাকজাত পণ্য ব্যবহার বর্জনের বার্তা সম্বলিত বোর্ড লাগানো হয়েছে।
SSS/BD/NS
(Visitor Counter : 105
প্রধানমন্ত্রীরদপ্তর
শ্রীমন্ত ছত্রপতি শিবাজীরাজে ভোসলেজির প্রয়াণে প্রধানমন্ত্রীর শোক প্রকাশ
নয়াদিল্লি, ১৪ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী শ্রীমন্ত ছত্রপতি শিবাজীরাজে ভোসলেজির প্রয়াণে গভীর শোক প্রকাশ করেছেন। শ্রী মোদী বলেছেন, ভোসলেজি ছিলেন একজন সক্রিয় ও বহুমুখী প্রতিভার অধিকারী, যিনি সারাজীবন মানুষের জন্য কাজ করেছেন।
এক ট্যুইট বার্তায় প্রধানমন্ত্রী বলেছেন, “শ্রীমন্ত ছত্রপতি শিবাজীরাজে ভোসলেজির প্রয়াণে আমি মর্মাহত। তিনি ছিলেন, একজন সক্রিয় ও বহুমুখী প্রতিভার অধিকারী, যিনি সারা জীবন মানুষের সেবায় ব্রতী ছিলেন। তিনি সাতারার উন্নয়নে গুরুত্বপূর্ণ ভূমিকা পালন করেছেন। তাঁর পরিবার-পরিজন, বন্ধু ও গুণমুগ্ধদের সমবেদনা জানাই। ওঁ শান্তি”।
PG/CB/SB
(
রাষ্ট্রপতিরসচিবালয়
কলকাতায় ন্যাশনাল ইনস্টিটিউট অফ লোকোমোটর ডিসেবিলিটিজ পরিদর্শন রাষ্ট্রপতির
কলকাতা, ১ অক্টোবর, ২০১৯
রাষ্ট্রপতি শ্রী রামনাথ কোবিন্দ কলকাতায় আজ ন্যাশনাল ইনস্টিটিউট অফ লোকোমোটর ডিসেবিলিটিজ  পরিদর্শন করেন। তিনি এই প্রতিষ্ঠানে ভর্তি দিব্যাঙ্গজন এবং বিশেষভাবে সক্ষম শিশুদের সঙ্গে কথাবার্তা বলেন।
রাষ্ট্রপতিকে স্বাগত জানান রাজ্যপাল শ্রী জগদীপ ধনকর, কেন্দ্রীয় সামাজিক ন্যায় ও ক্ষমতায়ন মন্ত্রী ডঃ থাওয়ারচাঁদ গেহলত, রাজ্যের কারিগরি শিক্ষা, প্রশিক্ষণ ও দক্ষতা উন্নয়ন মন্ত্রী শ্রী পূর্ণেন্দু বসু এবং কেন্দ্রীয় সামাজিক ন্যায় ও ক্ষমতায়ন মন্ত্রক ও এনআইএলডি-র অন্যান্য আধিকারিকরা। রাষ্ট্রপতির সঙ্গে ছিলেন তাঁর স্ত্রী শ্রীমতী সবিতা কোবিন্দ। রোগীদের কাছের বাসস্টপ থেকে এনআইএলডি ক্যাম্পাসে নিয়ে যাওয়ার জন্য ই-রিকশ’ ব্যবস্থার সূচনা করার প্রয়াসকে স্বাগত জানিয়েছেন শ্রী কোবিন্দ।
শ্রী কোবিন্দ এদিন ‘আর্লি ইন্টারভেনশন মাল্টি সেন্সরি ইউনিট’ পরিদর্শন করেন। এখানে অটিজম, অ্যাটেনশন ডেফিসিট হাইপারঅ্যাক্টিভিটি ডিসঅর্ডার  এবং অন্যান্য লার্নিং ডিসেবিলিটিজ ব্যাধিতে আক্রান্তদের পরিচর্যা করা হয়।
রাষ্ট্রপতি বিশেষভাবে সক্ষম শিশু, তাদের পিতা-মাতা এবং তাদের পরিচর্যায় নিয়োজিত কর্মীদের সঙ্গেও কথা বলেন। বিশেষভাবে সক্ষম শিশুদের কিভাবে পরিচর্যা করা হয় সে বিষয়েও জেনে নেন রাষ্ট্রপতি। মহিলা এবং শিশু বিভাগ পরিদর্শনের পর রাষ্ট্রপতি দিব্যাঙ্গজনদের চিত্রাঙ্কন ও হস্তশিল্পকলা প্রদর্শনী ঘুরে দেখেন। তাদের প্রতিভার প্রশংসা করে এ ধরনের শিশুদের শিল্পকলাগুলিকে প্রচারের আলোয় নিয়ে আসার পাশাপাশি দিব্যাঙ্গজনদের সমাজের মূলস্রোতের সঙ্গে যুক্ত করার প্রয়াস চালানোর ওপর জোর দেন রাষ্ট্রপতি।
এদিন শ্রী কোবিন্দ প্রতিষ্ঠান প্রাঙ্গণে নিম গাছের চারা-ও রোপন করেন।
SSS/SS/DM
(Visitor Counter : 18
তথ্যওসম্প্রচারমন্ত্রক
দক্ষিণ ২৪ পরগনার জয়গোপালপুরে পিআইবি কলকাতা আয়োজিত সাংবাদিকদের জন্য কর্মশিবির ‘বার্তালাপ’
জয়গোপালপুর, দক্ষিণ ২৪ পরগনা, ১৪ ফেব্রুয়ারি, ২০২০
পশ্চিমবঙ্গের দক্ষিণ ২৪ পরগনার বাসন্তীর জয়গোপালপুর গ্রাম বিকাশ কেন্দ্রে প্রেস ইনফরমেশন ব্যুরো , কলকাতা সংবাদমাধ্যমের প্রতিনিধিদের নিয়ে একটি কর্মশিবির - ‘বার্তালাপ’-এর আয়োজন করে আজ। কেন্দ্রীয় সরকারের বিভিন্ন উন্নয়নমূলক প্রকল্প সম্পর্কে জানাতে এবং পিআইবি-র থেকে সংবাদমাধ্যম যেসব পরিষেবাগুলি পেয়ে থাকে, জেলার মাঝারি ও ছোট সংবাদপত্রের প্রতিনিধিদের সে বিষয়ে জানানো হয় এই অনুষ্ঠানে।
তথ্য ও সম্প্রচার মন্ত্রকের পূর্বাঞ্চলীয় মহানির্দেশক শ্রী আর এন মিশ্র এই কর্মশালায় সাংবাদিকদের কাছে পিআইবি সম্পর্কে বিভিন্ন তথ্য তুলে ধরেন। তিনি জানান, ডিজিটাল মাধ্যম-সহ বিভিন্ন মাধ্যমে কেন্দ্রের বিভিন্ন কর্মসূচি এবং নীতির বিষয়ে বস্তুনিষ্ঠ তথ্য পিআইবি দিয়ে থাকে। নাগরিকত্ব সংশোধনী আইনের প্রসঙ্গে শ্রী মিশ্র বলেন, বিষয়টি নিয়ে সাংবাদিকদের যথাযথভাবে লেখা উচিত যাতে জনসাধারণ প্রকৃত তথ্য জানতে পারেন। এই আইনটি নাগরিকত্ব দেওয়ার জন্য, কারোর নাগরিকত্ব কেড়ে নেওয়ার জন্য নয়।
সংবাদমাধ্যম, পিআইবি থেকে প্রকাশিত বিভিন্ন সংবাদ, ফিচার এবং ছবি থেকে কিভাবে উপকৃত হতে পারে, সংস্থার প্রাক্তন উপ-মহানির্দেশক শ্রী শান্তনু পালধি এবং বিশিষ্ট সাংবাদিক শ্রী রথীন্দ্রমোহন বন্দ্যোপাধ্যায় সে বিষয়ে বিস্তারিত জানান। কেমন করে বিভিন্ন কেন্দ্রীয় সরকারি প্রকল্পের সুবিধা সাধারণ মানুষ পেতে পারেন, সে বিষয়েও পিআইবি থেকে প্রাপ্ত তথ্য সংবাদমাধ্যমগুলি ব্যবহার করতে পারে। এই কর্মশালায় পিআইবি-র ওয়েবসাইট, ফেসবুক এবং ট্যুইটারে প্রাপ্ত ইংরেজি, হিন্দি ছাড়াও বাংলা এবং অন্যান্য ভারতীয় ভাষায় কিভাবে সংবাদ পাওয়া যাবে সে বিষয়ে বিশদে জানানো হয়।
দক্ষিণ ২৪ পরগনার লিড ব্যাঙ্ক, ইউনাইটেড ব্যাঙ্ক অফ ইন্ডিয়ার বাসন্তী শাখার ম্যানেজার শ্রী অশোক যাদব কর্মশালায় উপস্থিত সাংবাদিকদের পিএমজেডিওয়াই, পিএমএওয়াই, পিএমএসবিওয়াই, পিএমএমওয়াই, পিএমজেজেওয়াই, অটল পেনশন যোজনা, প্রবীণ নাগরিক সঞ্চয় প্রকল্প, সুকন্যা সমৃদ্ধি যোজনা-সহ কেন্দ্রের বিভিন্ন প্রকল্প সম্পর্কে জানান। তিনি বলেন, জেলায়, বিশেষ করে বাসন্তী ব্লকে ‘মুদ্রা’ যোজনা রূপায়িত হচ্ছে। ৯০০-টি মহিলা স্বনির্ভর গোষ্ঠী এই প্রকল্পগুলি থেকে পাওয়া ৬ কোটি টাকা পরিশোধে কোন বকেয়া রাখেনি বলেও তিনি জানান।
পরিবেশবিদ ডঃ অরিজিৎ বন্দ্যোপাধ্যায় পরিবেশ রক্ষায় দক্ষিণ ২৪ পরগনা জেলার বিভিন্ন উদ্যোগের কথা জানান। তিনি এই অঞ্চলে খোলা স্থানে শৌচকর্ম বন্ধের ডাক দেন। শ্রী বন্দোপাধ্যায় বলেন, বিভিন্ন সদর্থক ব্যবস্থা গ্রহণের মাধ্যমে প্লাস্টিক ক্যারিব্যাগের ব্যবহার অনেকটাই কমিয়ে আনা গেছে। এই প্রসঙ্গে জনসচেতনতা বৃদ্ধিতে সংবাদমাধ্যমের ভূমিকার তিনি প্রশংসা করেন।
এই কর্মশালায় প্রায় ৫০ জন সংবাদমাধ্যমের প্রতিনিধি উপস্থিত ছিলেন।
পিআইবি কলকাতার ডেপুটি ডিরেক্টর শ্রীমতী চিত্রা গুপ্ত এই কর্মশালা পরিচালনা করেন। উপস্থিত সাংবাদিকরা তাঁদের কর্মজীবনে প্রতিনিয়ত যেসব সমস্যাগুলির সম্মুখীন হচ্ছেন সে বিষয়ে বক্তব্য রাখেন। পিআইবি কলকাতার যুগ্ম নির্দেশক শ্রী অজয় মেহমিয়া সংবাদিকদের বিভিন্ন প্রশ্নের জবাব দেওয়ার পাশাপাশি ধন্যবাদ সূচক বক্তব্য পেশ করেন। অনুষ্ঠানে সাংবাদিকদের কল্যাণে গৃহীত বিভিন্ন পদক্ষেপ-সহ পিআইবি-র ওয়েবসাইট এবং আরও নানা তথ্য সম্বলিত একটি উপস্থাপনাও পেশ করা হয়।
SSS/CB/DM
(Visitor Counter : 36
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় পুরুষদের ৫৭ কেজি ফ্রিস্টাইল কুস্তি বিভাগে স্বর্ণ পদক জয়ী রবি দাহিয়াকে প্রধানমন্ত্রীর অভিনন্দন
নয়াদিল্লি, ৬ আগস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় পুরুষদের ৫৭ কেজি ফ্রিস্টাইল কুস্তি বিভাগে স্বর্ণ পদক জয়ী রবি দাহিয়াকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “তিনি একজন চ্যাম্পিয়নের মতোই খেলেছেন এবং আমাদের দেশ তাঁর জন্য গর্বিত। বার্মিংহাম কমনওয়েলথ ক্রীড়া প্রতিযোগিতায় স্বর্ণ পদক জয়ের জন্য @ravidahiya60 –কে অভিনন্দন জানাই। তাঁর সাফল্য প্রমাণ করে নিষ্ঠা এবং অধ্যবসায় থাকলে যে কোনও স্বপ্নই বাস্তবায়িত হয়। #Cheer4India”
PG/CB/DM/
(
ভারতের প্রতিযোগিতা কমিশন
সুপার মার্কেট গ্রোসারি সাপ্লাইজ প্রাইভেট লিমিটেড  –এর মোট মূলধনের ৬৪.৩ শতাংশ শেয়ার এবং এজিএস –এর অধীনস্থ সংস্থা ইনোভেটিভ রিটেল কনসেপ্টস প্রাইভেট লিমিটেড –এর পুরো শেয়ার টাটা গোষ্ঠীর অধিগ্রহণের প্রস্তাব সিসিআই অনুমোদন করেছে
নতুন দিল্লি, ২৯শে এপ্রিল, ২০২১
সুপার মার্কেট গ্রোসারি সাপ্লাইজ প্রাইভেট লিমিটেড  –এর ৬৪.৩ শতাংশ শেয়ার এবং এজিএস –এর অধীনস্থ সংস্থা ইনোভেটিভ রিটেল কনসেপ্টস প্রাইভেট লিমিটেড –এর পুরো অধিগ্রহণের যে প্রস্তাব টাটা ডিজিটাল লিমিটেড  দিয়েছে, কম্পিটিশন কমিশন অফ ইন্ডিয়া  তা অনুমোদন করেছে।
এসজিএস –এর মোট শেয়ারের ৬৪.৩ শতাংশ অধিগ্রহণ টিডিএল, এক বা একাধিক ধাপে করবে। এক্ষেত্রে ইনোভেটিভ রিটেল কনসেপ্টস প্রাইভেট লিমিটেড –এর অধীগ্রহণ দ্বিতীয় পর্যায়ে করা হবে। এর ফলে টিডিএল, এসজিএস –এর বেশিরভাগ শেয়ারই নিয়ন্ত্রণ করবে।
টাটা সন্স প্রাইভেট লিমিটেড  –এর নিয়ন্ত্রণাধীন সংস্থা টিডিএল, বিভিন্ন কোম্পানীকে প্রযুক্তিগত সহায়তা দেয়। টাটা সন্স গোষ্ঠী খাদ্য ও মুদিখানার দ্রব্য, ঘর গৃহস্থালীর নানা উপাদান এবং সৌন্দর্য্য চর্চার রকমারী সামগ্রীর ব্যবসার সঙ্গে যুক্ত। এই সব পণ্য ব্যবসায়িক প্রতিষ্ঠান থেকে ব্যবসায়িক প্রতিষ্ঠান এবং বাণিজ্যিক সংস্থা থেকে গ্রহকদের কাছে বিক্রির প্রক্রিয়ায় এই গোষ্ঠী জড়িত।
ভারতের আইন অনুযায়ী এসজিএস, এদেশে নথিভুক্ত দুটি ব্যবসায়িক প্রতিষ্ঠানের মধ্যে অনলাইনে কেনা – বেচার কাজ করে। তাদের ব্যবসা মূলত business. bigbasket.com –এর মাধ্যমে হয়ে থাকে। ইনোভেটিভ রিটেল কনসেপ্টস প্রাইভেট লিমিটেড , ভারতীয় আইন অনুসারে এদেশে নথিভুক্ত আরেকটি সংস্থা। যারা বাণিজ্যিক প্রতিষ্ঠান থেকে গ্রাহকের কাছে www.bigbasket.com ওয়েবসাইটের মাধ্যমে অথবা মোবাইল অ্যাপের মাধ্যমে পণ্য সামগ্রী কেনা – বেচা করে।
SC/CB/SFS
(Visitor Counter : 144
কেন্দ্রীয়মন্ত্রিসভা
২০১৯-এর দেউলিয়া আইন বিলটি অনুমোদন করল কেন্দ্রীয় মন্ত্রিসভা
নয়াদিল্লি, ১১ ডিসেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ২০১৬-র দেউলিয়া আইনে সংশোধন করার প্রস্তাবটি অনুমোদিত হল। এর ফলে, ২০১৯-এর দেউলিয়া আইন  বিলটি অনুমোদিত হল। এই সংশোধনের ফলে দেউলিয়া সংক্রান্ত সমস্যা নিরসনে অনেকটাই সুরাহা হল এবং দেশে ব্যবসা-বাণিজ্য করার পথটি সুগম হল।
সংশোধিত বিলটি ২০১৬-র দেউলিয়া আইনের কিছু ধারায় সংশোধন এনে ৩২এ নং নতুন ধারাটি সংযুক্ত করার কথা বলেছে। সংশোধিত হবে ৫, ৫, ৭, ১১, ১৪, ১৬, ২১, ২৩, ২৯এ, ২২৭, ২৩৯ এবং ২৪০ নং ধারাগুলি।
SSS/DM
(Visitor Counter : 49
পেট্রোলিয়ামওপ্রাকৃতিকগ্যাসমন্ত্রক
রাষ্ট্রায়ত্ত তেল ও প্রাকৃতিক গ্যাস সংস্থাগুলি তরল অক্সিজেন পরিবহনের ক্ষেত্রে সমস্যা সমাধানে সাহায্য করেছে
নতুন দিল্লি, ১১ মে, ২০২১
ভারত সরকারের প্রাকৃতিক গ্যাস ও পেট্রোলিয়াম মন্ত্রকের আওতাধীন রাষ্ট্রায়ত্ত তেল ও প্রাকৃতিক গ্যাস সংস্থাগুলি দায়িত্বশীল কর্পোরেট সংস্থা হিসেবে কাজ করে চলেছে । কোভিড ১৯ অতিমারির দ্বিতীয় ঢেউয়ের মোকাবিলায় তারা সাহায্যের হাত বাড়িয়ে দিয়েছে । বিশেষত তরল অক্সিজেন পরিবহনের ক্ষেত্রে সমস্যাগুলির সমাধানে তারা সাহায্য করেছে ।
বর্তমানে ১২টি ট্যাঙ্কার এবং ৬৫০ মেট্রিক টন ক্ষমতা সম্পন্ন ২০টি আইএসও কন্টেনার রয়েছে । এই মাসের শেষে ধীরে ধীরে এই সংখ্যা বৃদ্ধি পেয়ে ২৬টি ট্যাঙ্কার এবং ১১৭টি আইএসও কন্টেনারে পৌঁছোবে। ১ হাজার ৯৪০ মেট্রিক টন ক্ষমতা সম্পন্ন ৯৫টি আইএসও কন্টেনার কেনা হয়েছে । এমনকি ৬৫০ মেট্রিক টন ক্ষমতা সম্পন্ন ৩০টি আইএসও কন্টেনার কেনার জন্য ইতিমধ্যেই নির্দেশ দেওয়া হয়েছে ।
৪০-৫০ লিটার ক্ষমতা সম্পন্ন ১০ হাজারটি সিলিন্ডার এবং ৫-শো লিটারের দেড়শো ও চাড়ে চারশো লিটারের দেড়শোটি অর্থাৎ মোট ৩০০টি সিলিন্ডার কেনার জন্য নির্দেশ দেওয়া হয়েছে । এই সিলিন্ডারগুলি কেনার প্রক্রিয়া চলছে ।
এই সংস্থাগুলি বিদেশ থেকে তরল অক্সিজেন আমদানি করে থাকে । ইতিমধ্যেই বাহরিন, সংযুক্ত আরব আমিরশাহী, সৌদি আরব, কুয়েত এবং থাইল্যান্ড থেকে ৯০০ মেট্রিক টন তরল অক্সিজেন আমদানি করা হয়েছে । এর পাশাপাশি খুব শীঘ্রই বাণিজ্যিক ভিত্তিতে ১২ হাজার ৮৪০ মেট্রিক টন তরল অক্সিজেন আমদানি করা হবে । এই নিয়ে তরল অক্সিজেন আমদানির পরিমাণ দাঁড়াবে মোট ১৩ হাজার ৭৪০ মেট্রিক টন ।
CG/SS/RAB
(Visitor Counter : 169
সংস্কৃতিমন্ত্রক
সংস্কৃতি মন্ত্রক এবছর স্বাধীনতা দিবসে আজাদী-কা-অমৃত মহোৎসব উদযাপন করতে একটি অভিনব কর্মসূচির সূচনা করল
নতুন দিল্লি, ২ অগাস্ট ,২০২১
মুখ্য অংশ :
- ‘আমি ভিডিও রেকর্ড করে আপলোড করেছি, আপনি করেছেন ?’ : শ্রী জি কিষাণ রেড্ডি ।
- ক্লিক করুন WWW.RASHTRAGAAN.IN, আপলোড করুন এবং একেএএম-এ অংশ নিন ।
- জাতীয় সঙ্গীতের এই সংকলন লাইভ দেখানো হবে ১৫-ই অগাস্ট ২০২১ ।
- আজাদি কা অমৃত মহোৎসব ভারতের স্বাধীনতার ৭৫ বর্ষ উদযাপনে এক অভিনব উদ্যোগ ।
ভারতের স্বাধীনতার ৭৫ বছর উদযাপনে দেশজুড়ে আজাদি-কা-অমৃত মহোৎসব পালন করা হচ্ছে । এই উদযাপনে মানুষের অংশগ্রহণের জন্য একাধিক অনু্ষ্ঠান আয়োজিত হচ্ছে । জাতীয় সঙ্গীতের সঙ্গে যুক্ত এমনই একটি অভিনব উদ্যোগ নিয়েছে সংস্কৃতি মন্ত্রক এবছর স্বাধীনতা দিবস পালনে সকল ভারতীয়ের মধ্যে গর্ব এবং একতা এনে দিতে । এতে মানুষকে আমন্ত্রণ জানানো হয়েছে, জাতীয় সঙ্গীত গেয়ে WWW.RASHTRAGAAN.IN ওয়েবসাইটে ভিডিও আপলোড করতে । জাতীয় সঙ্গীতের ওই সংকলন ২০২১-এর ১৫ অগাস্ট লাইভ দেখানো হবে ।
২৫-শে জুলাই আজাদি-কা-অমৃত মহোৎসবের অঙ্গ হিসেবে মন-কি-বাতে প্রধানমন্ত্রী শ্রী নরেন্দ্র মোদী এই উদ্যোগের কথা ঘোষণা করেছিলেন । প্রধানমন্ত্রী বলেন, ‘সংস্কৃতি মন্ত্রকের এই উদ্যোগের লক্ষ্য যথাসম্ভব বেশী ভারতীয়কে একসঙ্গে জাতীয় সঙ্গীত গাওয়ানো । এর জন্য একটি ওয়েবসাইটও তৈরি করা হয়েছে WWW.RASHTRAGAAN.IN নামে । এই ওয়েবসাইটের সাহায্যে আপনি জাতীয় সঙ্গীত গেয়ে রেকর্ড করতে পারেন, যুক্ত হতে পারেন এই অভিযানে । আমার আশা আপনারা এই অভিনব উদ্যোগে সামিল হবেন ।’
স্বাধীনতার ৭৫ বছর উদযাপনে মানুষকে জাতীয় সঙ্গীত গেয়ে রেকর্ড করতে উৎসাহ দিতে সংস্কৃতি, পর্যটন এবং উত্তরপূর্ব অঞ্চল উন্নয়ন মন্ত্রী শ্রী জি কিষাণ রেড্ডি আজ নিজে জাতীয় সঙ্গীত গেয়ে রেকর্ড করেছেন ।
মন্ত্রীর আশা যে বিশ্বের নানা প্রান্তে ছড়িয়ে থাকা ভারতীয়রা এই অনুষ্ঠানে সামিল হবেন । তিনি যুব সম্প্রদায়কে অধিক সংখ্যায় যোগ দেওয়ার আহ্বান জানিয়েছেন । জাতীয় সঙ্গীতের আপলোড করা ভিডিওগুলির একটি সংকলন ২০২১-এর ১৫-ই অগাস্ট লাইভ প্রদর্শন করা হবে ।
CG/AP/NR
(Visitor Counter : 319
কৃষিমন্ত্রক
কেন্দ্রীয় কৃষিমন্ত্রী কৃষকদের জন্য জাতীয় খাদ্য ও পুষ্টি অভিযানের সূচনা করেছেন
নতুন দিল্লি, ২৬ আগস্ট, ২০২১
কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমার বলেছেন, ভারত খাদ্যশস্যের ক্ষেত্রে ব্যাপক সাফল্য অর্জন করেছে। তিনি বলেছেন, " আমাদের দেশ কৃষি ও কৃষিজাত পণ্যে বিশ্বে এক অথবা দু নম্বরে রয়েছে। আমাদের কৃষক এবং বিজ্ঞানীদের এতই দক্ষতা যে আমরা যদি বিশ্বে প্রতিযোগিতা করি তাহলে প্রায় সব পণ্যেই এক নম্বরে থাকতে পারি। আজে এত উৎপাদন ও বৃদ্ধি আমাদের সকলের ক্ষেত্রে গর্ব ও আনন্দের বিষয়। কিন্তু, স্বাধীনতার ১৭৫ তম বর্ষে আমরা এমন এক পর্যায়ে দাঁড়িয়ে রয়েছি যেখানে আমাদের আত্মদর্শন করার পাশাপাশি চ্যালেঞ্জ এবং সেই চ্যালেঞ্জের মোকাবিলা করতে হবে।"
শ্রী তোমার বলেন, কৃষকদের জন্য জাতীয় খাদ্য ও পুষ্টি অভিযান চালু করা হয়েছে। এর আয়োজক ভারতীয় কৃষি অনুসন্ধান পরিষদ, আই সি এ আর।
কৃষিমন্ত্রী বলেন, কোন ফসলের চাষ করা উচিত এবং কোন বীজ কি ধরনের জলবায়ুতে বপন করা উচিত সে বিষয়ে ভারতীয় কৃষি অনুসন্ধান পরিষদ সফলভাবে কাজ করে চলেছে। কৃষির পাশাপাশি কৃষকদেরও আধুনিক প্রযুক্তির সঙ্গে যুক্ত করার চেষ্টা চলছে। তিনি বলেন, "আমাদের উৎপাদনে দক্ষতা রয়েছে, তবে তা পরিচালনা করা অত্যন্ত গুরুত্বপূর্ণ। সরকারের পাশাপাশি কৃষকদেরও দায়িত্ব রয়েছে যে আমাদের এই পণ্যগুলি উন্নত মানের হতে হবে।" তিনি বলেন, কৃষিবিজ্ঞান কেন্দ্র, কৃষি বিশ্ববিদ্যালয় এবং রাজ্য সরকারের পাশাপাশি কেন্দ্রীয় সরকারও কৃষকদের আধুনিক প্রযুক্তির সাথে যুক্ত করতে এগিয়ে এসেছে।
কৃষি মন্ত্রী জানান, প্রধানমন্ত্রী শ্রী নরেন্দ্র মোদী একটি সুসংহত পদ্ধতির ওপর ভিত্তি করে ২০১৪ সাল থেকে ধারাবাহিকভাবে কাজ করে চলেছেন। মোদী সরকারের আগে কৃষিখাতে কেন্দ্রীয় সরকারের বাজেটে বরাদ্দ হতো ২১ হাজার কোটি টাকা। এখন তা বেড়ে হয়েছে ১.২৩ লক্ষ কোটি টাকা। গ্রাম পঞ্চায়েতের উন্নয়নের জন্য প্রধানমন্ত্রী অর্থ কমিশনের অনুদানের পরিমাণ প্রায় পাঁচ গুণ বৃদ্ধি করেছেন। বর্তমান কোভিড জনিত পরিস্থিতিতেও কৃষি খাতে উৎপাদনের পরিমাণ ব্যাপক হারে বেড়েছে।
CG/ SB
(Visitor Counter : 531
স্বরাষ্ট্র মন্ত্রক
ভূমিধ্বসের ঝুঁকি হ্রাস ও এ ধরনের বিপর্যয় এড়ানো নিয়ে প্রথম আন্তর্জাতিক সম্মেলনের উদ্বোধন করলেন স্বরাষ্ট্র প্রতিমন্ত্রী শ্রী জি কিষাণ রেড্ডি
নয়াদিল্লি, ২৮ নভেম্বর, ২০১৯
কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি আজ নতুন দিল্লিতে ভূমিধ্বসের ঝুঁকি হ্রাস ও এ ধরনের বিপর্যয় এড়ানো নিয়ে আন্তর্জাতিক স্তরের প্রথম সম্মেলন উদ্বোধন করেন। এই উপলক্ষে শ্রী রেড্ডি ভূমিধ্বসের মতো বিপর্যয় মোকাবিলায় উন্নত প্রযুক্তি উদ্ভাবনের পাশাপাশি বিপর্যয়জনিত প্রভাব কমাতে প্রয়োজনীয় পরিকাঠামো গড়ে তোলার ওপর জোর দেন। তিনি বলেন, ভূমিধ্বসের ঘটনার ব্যাপারে সমগ্র বিশ্বই অবহিত কারণ, এ ধরনের ঘটনায় ব্যাপক জীবনহানি ও সম্পত্তির ক্ষয়ক্ষতি হয়ে থাকে। ভূমিধ্বসের ফলে একদিকে যেমন সড়ক, ভবন, সেতু, যোগাযোগ ব্যবস্থার মতো পরিকাঠামো ব্যাপক ক্ষয়ক্ষতি হয়, অন্যদিকে তেমনই অবশিষ্ট বিশ্বের সঙ্গে ক্ষতিগ্রস্ত এলাকার মানুষের যোগাযোগ ও যাতায়াত বন্ধ হয়ে যায়। এ ধরনের প্রাকৃতিক বিপর্যয় সংস্কৃতি ও ঐতিহ্য ধ্বংস করে দেয়। এমনকি, সংশ্লিষ্ট এলাকার মানুষের সাংস্কৃতিক ও ঐতিহাসিক পরিচিতিও নিশ্চিহ্ন হয়ে যায়।
শ্রী রেড্ডি আরও বলেন, ভূমিধ্বস যদিও প্রাকৃতিক বিপর্যয়, তথাপি মানুষের আধুনিক জীবনশৈলী, লোভ-লালসা, দায়িত্বজ্ঞানহীন পরিকল্পনা সহ বিশ্ব উষ্ণায়ন ও জলবায়ু পরিবর্তনের মতো বিষয়গুলিও এ ধরনের বিপর্যয় ও ক্ষয়ক্ষতির অন্যতম কারণ। মানুষের অগ্রগতি ও সমৃদ্ধির যাত্রাপথে ভূমিধ্বস বড় চ্যালেঞ্জ ছুঁড়ে দিয়েছে বলে মন্তব্য করে মন্ত্রী বলেন, এই বিপর্যয় প্রাকৃতিক ভারসাম্য নষ্ট করে দেয়।
ভারতকে প্রাকৃতিক বিপর্যয় মোকাবিলায় দক্ষ করে তুলতে এবং ভূমিধ্বসজনিত ক্ষয়ক্ষতি হ্রাসে সরকারি উদ্যোগগুলির কথা উল্লেখ করে শ্রী রেড্ডি জানান, ২০০৫ সালে বিপর্যয় ব্যবস্থাপনা আইন কার্যকর হওয়ার পর থেকে সরকার সংশ্লিষ্ট সকল পক্ষকে নিয়ে জেলা থেকে কেন্দ্রীয় স্তর পর্যন্ত সর্বত্রই বিপর্যয় প্রতিরোধী ক্ষমতা ও দক্ষতা বৃদ্ধির একাধিক উদ্যোগ নিয়েছে। ভারতকে বিপর্যয় মোকাবিলায় আরও দক্ষ করে তুলতে অনেক পথ অতিক্রম করতে হবে বলে মন্তব্য করে তিনি বলেন, বিপর্যয়ের ঝুঁকি হ্রাসে এ ধরনের সম্মেলন দেশকে আরও অভিজ্ঞ ও দক্ষ করে তুলবে।
এই সম্মেলনে ন্যাশনাল ইনস্টিটিউট অফ ডিজাস্টার ম্যানেজমেন্টের কার্যনির্বাহী নির্দেশক মেজর জেনারেল মনোজ কুমার বিন্দল, জাতীয় বিপর্যয় ব্যবস্থাপনা কর্তৃপক্ষের সদস্য সচিব শ্রী জি ভি ভি শর্মা, স্বরাষ্ট্র মন্ত্রকের যুগ্ম সচিব শ্রী সঞ্জীব কে জিন্দল সহ বহু বিশিষ্ট ব্যক্তি উপস্থিত ছিলেন।
CG/BD/DM
(Visitor Counter : 160